Өмүрбеков Токторбек Наматбекович

Өмүрбеков Токторбек Наматбекович [27. 3. 1955-жылы туулган, Тянь-Шань (азыркы Нарын) облусу, Ат-Башы району, Кара-Суу айылы] тарыхчы-окумуштуу, тарых илимдеринин доктору (2004), профессор (2008). 1978-ж. КМУну бүтүргөн сон, ошол эле окуу жайында окутуучу, улук окутуучу (1989), доцент (1992), 1994-2000-ж. кафедра башчысы, 2001-07-ж. декан, 2007-ж. КУУнун окуу иштери боюнча проректору, 2007-08-ж. КУУнун Илимий билим борборунун директору, 2008-жылдан кафедранын профессор КРдин билим берүүгө эмгек сиңирген кызматкери (2011). Кыргызстандын жана Борб. Азиянын тарыхы боюнча 160тан ашык илимий, окуу-методикалык эмгектин автору. Илимий эмгектери 16-20к-дагы Кыргызстандын саясий тарыхы жана инсандары тууралуу маселелерди изилдөөгө арналган. Айрым илимий макалалары кытай, орус, түрк, англис, немис тилдерине которулган. Эмгектери: Кыргыздардын жаңы доордогу тарыхы (XVIIXX кылымдын башы). Б., 1995; Улуу инсандардын Кыргызстандын тарыхындагы ролу жана орду (XIX кылымдын ортосу XX кылымдын башы). Б., 2003; Атаке баатыр баяны. Б., 2005; Кыргызстандын тарыхы (Жогорку окуу жайларынын студенттери үчүн). I бөлүм. Б., 2011. 
Категория:Инсандар
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А., Б.: Мамлекеттик тил жана энциклопедия борбору, 2014. илл. ISBN 978 9967-14-111 -7